CELEX: 31990R2570
Language: el
Date: 1990-09-05 00:00:00
Title: Κανονισμός (ΕΟΚ) αριθ. 2570/90 της Επιτροπής της 5ης Σεπτεμβρίου 1990 για την τροποποίηση του κανονισμού (ΕΟΚ) αριθ. 1727/70 για τις λεπτομέρειες παρέμβασης στον τομέα του ακατέργαστου καπνού

Avis juridique important

|

31990R2570

Κανονισμός (ΕΟΚ) αριθ. 2570/90 της Επιτροπής της 5ης Σεπτεμβρίου 1990 για την τροποποίηση του κανονισμού (ΕΟΚ) αριθ. 1727/70 για τις λεπτομέρειες παρέμβασης στον τομέα του ακατέργαστου καπνού  

Επίσημη Εφημερίδα αριθ. L 243 της 06/09/1990 σ. 0016 - 0016 Φινλανδική ειδική έκδοση: Κεφάλαιο 3 τόμος 33 σ. 0206  Σουηδική ειδική έκδοση: Κεφάλαιο 3 τόμος 33 σ. 0206 

***** ΚΑΝΟΝΙΣΜΟΣ (ΕΟΚ) αριθ. 2570/90 ΤΗΣ ΕΠΙΤΡΟΠΗΣ  της 5ης Σεπτεμβρίου 1990  για την τροποποίηση του κανονισμού (ΕΟΚ) αριθ. 1727/70 για τις λεπτομέρειες παρεμβάσεως στον τομέα του ακατέργαστου καπνού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1329/90 (2), και ιδίως το άρθρο 5 παράγραφος 6 και το άρθρο 6 παράγραφος 10,  Εκτιμώντας:  ότι ο κανονισμός (ΕΟΚ) αριθ. 1727/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 201/88 (4), καθορίζει τις λεπτομέρειες παρεμβάσεως στον τομέα του ακατέργαστου καπνού·  ότι η πείρα που αποκτήθηκε με την εφαρμογή του κανονισμού (ΕΟΚ) αριθ. 1727/90 καθιστά αναγκαία τη βελτίωση διαδικασιών που πρέπει να ακολουθήσουν για την παρέμβαση του καπνού· ότι ενδείκνυται ιδίως να βελτιωθεί η ποιότητα των προσφερομένων παρτίδων στην παρέμβαση· ότι στα πλαίσια αυτά πρέπει να απορρίπτονται ορισμένες παρτίδες που προσφέρονται στην παρέμβαση εάν το βάρος του καπνού που δεν ανταποκρίνεται στις ελάχιστες απαιτήσεις υπερβαίνει ένα δεδομένο ποσοστό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 1727/70 προστίθεται η ακόλουθη παράγραφος:  «3. Εάν το βάρος του καπνού που δεν ανταποκρίνεται στα ελάχιστα χαρακτηριστικά και στις ξένες ουσίες υπερβαίνει μαζί το 10 %, ολόκληρη η παρτίδα πρέπει να απορρίπτεται.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 132 της 23. 5. 1990, σ. 25.  (3) ΕΕ αριθ. L 191 της 27. 8. 1970, σ. 5.  (4) ΕΕ αριθ. L 20 της 26. 1. 1988, σ. 16.